Efe Grace

Efe Grace tow ndwom na ɔsanso kyerɛw ndwom wɔ ɔman Ghana mu. Ɔtow Nyame-ndwom. Efe Grace nyaa abawdobɔdze a wɔdze ma Nyame- ndwomtonyi a ɔbɔɔ noho mbɔdzen wɔ 2021 Vodafone Ghana Ndwomtow Abawdobɔdze dwumadzi no ase.

 Bra Ahyɛse Na Nwomasua 
Wɔwoo Efe Grace wɔ Kumase, Asante Mantɔwmu. 

Grace yɛ Nyame-ndwom kyerɛfo wɔ Ghana

Grace n'edwuma a ɔyɛ nye dɛ, ɔyɛ ndwom na ɔsanso tow ndwom 

Efe Grace atow ndwom fitsi afe 2018 mu besi dɛm aber yi mu.

Websiteefegraceofficial.com

Efe Grace fi Kumase, Ghana

Genres:Nyame ndwom

Ndwomtonyi, kyerɛw ndwom 

Efe Grace fi Agogo a ɔwɔ Asanteman mu wɔ Ghana. Grace yɛ ɔsɔfo  Rev . Mensah Bonsu ne ba basia. Ɔyɛ abakan wɔ mba ebiasa mu. ɔkɔr Yaa Asantewaa Girls Skuul na owiee afe 2006 mu. Ɔsanso toaa n'adzesua do wɔ Christian Service University College  na afe 2011 mu na ɔdze Bachelor of Business Administration wɔ Banking na Finance wiei.

  Ndwontow Edwuma 
Grace hyɛɛ ndwomtow ase wɔ aber a nna ɔyɛ akataasia. Nna ɔtow ndwom boa ne papa ne nyamesom edwuma no. Mber pa mu no, ɔbɛyɛɛ panyin a odzi ntonton ndwom enyim wɔ asɔr mu.  Nna afei so ɔtow jazz ndwom so wɔ mbea a ahɔho tum tsena, bea na yimpa kedzidzi san gye hɔn enyiwa wɔ Kumase. Efe Grace toow ndwom dzii Becca na Kwabena Kwabena hɔn ekyir boaa hɔn ndwomtow edwuma. Grace hyɛɛ ase dɛ ɔtow ndwom dze boa Sonnie Badu na Ohemaa Mercy. Afe Ɔbɛsɛ 2018  mu na ɔdze no ndwom a odzi kan too gua a nna ɔyɛ "Yehowa nye M'abankɛse" Ne papa yɛɛ ndwom  a nna ɔwɔ dɛm dzin ara na ɔyɛ nsesa kakra wɔ noara nedze mu. Ɔsanso dze ndwom "King of Glory" bɔtoo gua. 

Afe 2020 mu no, onya abawdobɔdze a odzi kan fir Vodafone Ghana Music Award wɔ mbasiafo a wɔbɔ hɔnho mbɔdzen wɔ ndwomtow mu. Efe Grace sanso nyaa akwanya wɔ mbasiafo a wɔdze edwumadzen tow ndwom na Mbasiafo a wɔdze mbɔdzenbɔ kɛse noara dzii dwuma wɔ afe 2021 3Music Awards no mu. ɔdze no ndwom "Lord Have your way" nyaa akwanya wɔ hɔn a ɔwɔ dɛ wɔbɔ hɔn abaw do wɔ akwan ebien do; Nyame-ndwomtonyi a ɔbɔ noho mbɔdzen wɔ afe 2021 mu na basia a no ndwom dzi mu wɔ afe 2021 Vodafone Ghana Music Awards. Basia a no ndwom dzi mu abawdobɔdze no kɔree maa Abiana. 

Fankwa 2021 mu no, ɔdze ndwom a ɔtɔdo anan na enum a wɔfrɛ no "Overflow" na "Sounds of Heaven" too gua. Afe 2022 mu no, Efe Grace nyaa akwanya wɔ hɔn a ɔwɔ dɛ wɔbɔ hɔn abaw do wɔ akwan ebiasa mu wɔ Nyame-ndwomtonyi a ɔbɔ noho mbɔdzen, basia a no ndwom dzi mu wɔ no ndwom" Overflow" ho na obi a no ndwuma yɛ fɛw na ɔsɔ enyi ankasa wɔ 2021 3Music Women's Brunch Performance mu.

 Dwumadzi a ɔda nsew 
Efe Grace hyɛɛ no ndwomtow edwuma ase yi, ɔnye Ohemaa Mercy na Joe Mettle edzi dwuma wɔ Ghana Music Awards mu, "Hope Concert " na Ignite Virtual Concert. 

Afe 2021 3Music Women's Brunch mu no, odzii dwuma wɔ ase.

  Discography 
 Yehowa ne M'abankese (2019)
 King of Glory (2019)
 Lord Have your way (2020)
 Overflow (2021)
 Sound of Heaven (2021)

 Nhwɛdo 

 Abɔntsen do nkitahodzi ahorow 
https://web.archive.org/web/20230119093936/https://efegraceofficial.com/

Nkyekyεmu:Ghana ndwomtofo